Държавен вестник, бр. 33, 2024 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  33
и/или различни характеристики и осъществя-
ват връзката между две ограничителни системи 
от различен вид или с различни конструкции 
или характеристики.
17. „Преходна зона“ е мястото, където се 
свързват различни по вид ограничителни 
системи за пътища.
18. „Семейство от буфери срещу удар“ е 
многофункционален продукт, който може 
да бъде монтиран под формата на различни 
модели от един и същ комплект от компо-
ненти до получаването на различни форми и 
изпълнения с един и същ работен механизъм 
за системата и нейните компоненти. 
19. „Степента на силата на удара“ е коефи-
циент, с който се оценява силата на удара за 
пътниците в превозното средство, и е функция 
от стойността на коефициентите ASI (коефи-
циента на влияние на ускорението) и THIV 
(теоретичната скорост на удара на главата) 
за леки автомобили.	
20. „Съставни ограничителни системи, 
изградени от стомана и дърво“ са системи, 
които се монтират по преценка на възложителя 
основно на пътища в защитени зони, част от Ев-
ропейската екологична мрежа „Натура 2000“, 
и в защитени територии. Всички стоманени 
материали трябва да бъдат антикорозионно 
обработени чрез горещо поцинковане в съот-
ветствие с БДС EN ISO 1461:2023. Дървеният 
материал трябва да е третиран, така че да се 
достигне до предписаната трайност.
21. „Терминал“ е енергопоглъщащ начален 
или краен елемент за ограничителна система 
за пътища.
22. „Моторни превозни средства“ – МПС.
23. „Средноденонощна годишна интензив-
ност на движението“ – СДИ.
2 4. „Теж ко т оварн и п р евозн и с р ед-
ства“ – ТтПС.
§ 2. Наредбата е преминала процедурата за 
обмен на информация в областта на техниче-
ските регламенти по реда на Постановление 
№ 165 на Министерския съвет от 2004 г. за 
организацията и координацията на обмена на 
информация за технически регламенти и пра-
вила за услуги на информационното общество 
и за установяване и функциониране на звено 
за контакт относно продуктите, с което са 
въведени разпоредбите на Директива 98/34/
ЕС на Европейския парламент и на Съвета 
от 22 юни 1998 г., понастоящем заменена с 
Директива (ЕС) 2015/1535 на Европейския 
парламент и на Съвета от 9 септември 2015 г., 
установяваща процедура за предоставянето 
на информация в сферата на техническите 
регламенти и правила относно услугите на 
информационното общество.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 3. Администрацията, управляваща пътя, 
или собственикът на пътя съхранява и под-
държа информация за поставените ОСП, в 
т.ч. за мястото на поставяне, за материалите, 
за вида, за количествата, за състоянието при 
извършвани проверки и други необходими 
данни, както и данните за местата с уста-
новена концентрация на пътнотранспортни 
произшествия, въз основа на които са взети 
решения за поставянето на ОСП.
§ 4. Съществуващите ограничителни сис-
теми за пътища, отговарящи на изискванията 
на Техническите правила за приложение на 
ограничителните системи за пътищата по Ре-
публиканската пътна мрежа на АПИ от 2010, 
могат да се подменят при основен ремонт  
и/или при възстановяване на увредени такива.
§ 5. (1) В срок до една година от датата на 
влизането в сила на наредбата администра-
цията, управляваща пътя, или собственикът 
на пътя приема дългосрочна програма за 
осигуряване на зоната за безопасност на съ-
ществуващите пътища чрез премахване, пре-
местване, модифициране и обезопасяване със 
съответни ограничителни системи за пътища 
на опасностите, като максималният срок за 
изпълнение на тази програма е:
1. за републикански пътища – 10 години;
2. за общински пътища – 15 години;
3. за населени места – 15 години. 
(2) В програмата по ал. 1 се включва и 
подмяната на съществуващи ОСП, които не 
отговарят на изискванията на наредбата.
(3) Програмата по ал. 1 се актуализира 
ежегодно. 
§ 6. В Наредба № РД-02-20-2 от 2018 г. за 
проектиране на пътища се правят следните 
изменения и допълнения:
1. В чл. 7, ал. 3 думите „Наредба № РД-02-
20-14 от 2011 г. за обхвата и съдържанието 
на оценката на въздействието върху пътната 
безопасност и на одита за пътна безопасност, 
условията и реда за извършването им и за 
придобиване и признаване на професионална 
квалификация „одитор по пътна безопас-
ност“ се заменят с „Наредба за процедурите 
за управление на безопасността на пътната 
инфраструктура“.
2. Членове 73 и 74 се изменят така:
„Чл. 73. (1) Зона за безопасност (ЗБ) е 
хоризонталната зона на пътя, която започва 
от десния край на дясната водеща ивица по 
посока на движението съгласно фигура 32а. За 
предотвратяване на пътнотранспортни произ-
шествия или намаляване на последствията от 
тях при напускане на платното за движение 
от МПС в ЗБ се предприемат мерки съгласно 
класификацията на опасностите в чл. 74.
(2) Основните параметри на ЗБ са: във 
височина – светъл габарит, широчина на 
зоната за безопасност (ШЗБ), увеличена ши-
рочина на зоната за безопасност (УШЗБ) и 
максимално допустима скорост на движение 
(Vдоп) на леките автомобили. Вертикалното 
разстояние за безопасност h (фигура 32а) е 
съгласно чл. 71, ал. 5.